钦定古今图书集成/理学汇编/学行典/第270卷 > 边景元
## 钦定古今图书集成/理学汇编/学行典/第270卷 > 边景元

按《苏州府志》：“边景元，字长卿，长洲人。宋朝奉大夫珣
八世孙。自幼端谨，喜读书，以累世明于《春秋》。尝指堂
匾‘世麟’二字以示子孙，曰：‘此宋丞相文天祥手书，以
美吾祖者也。吾子孙可忘其家业乎’？益淬砺于学，廷
臣交荐为国子伴读，竟以病辞。居乡里教生徒。会长
洲邑庠久废，无以为弦诵之地，乃劝说郡之巨家，度”
材庀工而大兴建焉。子昌，字伯盛。张氏据吴，以礼招
致为官，誓死弗就